หุ้นโซลปิดบวก 0.14% ขานรับตัวเลขจ้างงานสหรัฐแกร่ง
หุ้นโซลปิดบวก 0.14% ขานรับตัวเลขจ้างงานสหรัฐแกร่ง
12 ก.ค. 2559

ดัชนีคอมโพสิตตลาดหุ้นเกาหลีใต้ปิดบวกในวันนี้ ขานรับตัวเลขจ้างงานของสหรัฐที่ปรับตัวขึ้นอยู่แข็งแกร่ง ตลอดจนกระแสคาดการณ์ว่า รัฐบาลญี่ปุ่นจะใช้มาตรการกระตุ้นเศรษฐกิจเพิ่มเติม หลังจากพรรคเสรีประชาธิปไตย (LDP) ของนายชินโซ อาเบะ ได้รับชัยชนะในการเลือกตั้งวุฒิสภาในช่วงสุดสัปดาห์ที่ผ่านมา ขณะที่เงินวอนอ่อนค่าเมื่อเทียบดอลลาร์สหรัฐ
ดัชนีคอมโพสิตตลาดหุ้นเกาหลีใต้ (KOSPI) เพิ่มขึ้น 2.69 จุด หรือ +0.14% ปิดที่ 1,991.23 จุด โดยมีปริมาณการซื้อขาย 427.4 ล้านหุ้น มูลค่า 4.4 ล้านล้านวอน (3.8 พันล้านดอลลาร์สหรัฐ) โดยมีหุ้นบวกมากกว่าหุ้นลบในสัดส่วน 413 ต่อ 368